**MNB azonosító kód: P82**

**Kitöltési előírások**

**A** **nyílt bankoláshoz kapcsolódó egyes adatok**

**I. Általános előírások**

A 01. táblát a számlavezető pénzforgalmi szolgáltatónak kell kitöltenie.

A 02. táblát azon harmadik fél szolgáltatóknak kell kitöltenie, amely igénybe vesz API-t.

Az adatszolgáltatást eseti jelleggel, az adatokban bekövetkező változás esetén kell teljesíteni.

**II. A táblák kitöltésével kapcsolatos részletes előírások**

1. **tábla: számlavezető pénzforgalmi szolgáltatók**

Amennyiben a számlavezető pénzforgalmi szolgáltatónál több API is rendelkezésre áll, akkor a kért információkat valamennyi esetében meg kell adni, külön sorban.

**d) oszlop:**

Az API-k számát kell megadni, amennyiben a számlavezető pénzforgalmi szolgáltató több API-val rendelkezik, például külön API van a vállalati és a fogyasztó ügyfelek számára. Értéke minden sorban azonos.

**f), g) oszlop:**

Az SCAr. 30. cikk (5) bekezdése és 32. cikk (1) bekezdése szerinti támogatás céljára biztosított elérhetőségek adatai.

**h) oszlop:**

A harmadik fél szolgáltató részére esetlegesen biztosított, az API-val kapcsolatos hibabejelentő rendszer internetes elérhetősége.”