**MNB azonosító kód: E27**

**Kitöltési előírások**

**Értékpapírok központi értéktár által kiadott ISIN kódjai és egyéb alapadatai**

**I. Általános előírások**

1. Az adatszolgáltatást a központi értéktári tevékenységet végző szervezetnek (KELER Zrt.) kell benyújtania azon értékpapírok ISIN kódjáról és más alapadatairól, amelyeknél a KELER Zrt. mint „Nemzeti Kódkiadó Szervezet”, ISIN kódot adott ki, és az értékpapír kibocsátása az adatszolgáltatás vonatkozási napján megtörtént.

A dematerializált értékpapírok adatait első alkalommal az értékpapírszámlán való megkeletkeztetés napjára vonatkozó adatszolgáltatásban kell szerepeltetni. A nyomdai úton előállított értékpapírok esetében az értékpapírok adatait a KELER Zrt. által ismert, az ISIN kód igénylésekor megadott kibocsátási napra, ennek hiányában a nyilvántartásba vételi napra vonatkozó adatszolgáltatásban kell jelenteni.

Az adott napi adatszolgáltatásban még nem szerepeltetett azon befektetési jegyek adatait, melyek tekintetében az MNB tudomása szerint a nettó eszközérték számítása már megtörtént, az adatszolgáltató az MNB felhívása szerint, módosító adatszolgáltatás keretében küldi meg az MNB részére.

2. Az adatszolgáltatásban csak azokat a rekordokat kell szerepeltetni, amelyeknél valamely mezőben változás következett be. Ez alól kivétel a befektetési jegyek rábocsátása és visszaváltása miatti mennyiségi változás, amelyet az értékpapír többi attribútumának változásával egyidejűleg kell jelenteni.

3. A táblákban és a jelen kitöltési előírásokban használt fogalmak magyarázatát e melléklet I. E. 2. pontja tartalmazza.

1. A táblák kitöltésével kapcsolatos részletes előírások

1. Az értékpapírok denominációjának (o oszlop) meghatározásánál felhasználható kódokat a 3. melléklet 4.1. pontja szerinti, az MNB honlapján közzétett technikai segédlet tartalmazza.

2. A táblákban alkalmazandó országkódokat (m oszlop) a 3. melléklet 4.2. pontja szerinti, az MNB honlapján közzétett technikai segédlet tartalmazza.

3. A táblákban alkalmazandó további kódokat a 3. melléklet 4.5. pontja szerinti, az MNB honlapján közzétett technikai segédlet (a továbbiakban: kódlista) tartalmazza.

**01. tábla: Értékpapírok KELER Zrt. által kiadott ISIN kódja és egyéb alapadatai**

Az egyes oszlopok kitöltésére vonatkozó előírások:

**a)** Nyomdai értékpapírok esetén az ISIN kód kiadásának napja, dematerializált értékpapírok esetén az értékpapírszámlán való megkeletkeztetés napja, ISIN kód státuszváltozásának napja, illetve (esetleges módosítások esetén) a módosítás hatálybalépésének napja.

**b), c), h), i), t), u), v), w),** x) A kódlista szerint kell kitölteni.

**d)** Ebben az oszlopban azt kell jelenteni, hogy az értékpapír értékpapírszámlán történő első jóváírása megtörtént-e (Igen/Nem/Üres).

**f)** Az értékpapír hivatalos hosszú nevét kell szerepeltetni, kivéve a hitelviszonyt megtestesítő értékpapíroknál ahol az értékpapír rövid nevét kell szerepeltetni.

**g)** A pénzügyi eszközök osztályozására (Classification for Financial Instruments) vonatkozó ISO 10962 szabványnak megfelelő kód.

**j)** Amennyiben az értékpapír kibocsátója gazdasági társaság, akkor törzsszámként a KSH-törzsszámát (adószám első nyolc karaktere) kell megadni. Befektetési jegyek esetén ide a befektetési jegyet kibocsátó alapnak a KELER Zrt. által generált technikai törzsszámát kell beírni (a továbbiakban: FB azonosító). A befektetési alapon belül egymástól elkülönítetten nyilvántartott és kezelt részalapok esetén az egyes részalapokat a KELER Zrt. egyedi technikai törzsszámmal látja el. Új, induló befektetési alapnál, részalapnál és kockázati tőkealapnál a technikai törzsszámot az FB azonosító megjelölés + az alap, részalap és kockázati tőkealap által első sorozatban kibocsátott értékpapír ISIN kódjának utolsó 6 számjegye képezi. Nem-rezidens kibocsátó esetén, amely nem rendelkezik magyarországi adószámmal, illetve KSH-törzsszámmal, a „00000001” nyolc karakteres kódot kell ebbe a mezőbe írni. Magyar állampapírok esetében az ÁKK Zrt. KSH-törzsszámát (12598757) kell szerepeltetni.

**k)** A kibocsátó cég hivatalos neve. (Befektetési jegy esetén a befektetési alap tekintendő kibocsátónak.)

**l)** Csak befektetési jegyek esetén kell kitölteni, a befektetési alapot kezelő alapkezelő FB azonosítóját megadva.

n) Az értékpapír névértéke.

p) Csak keletkeztetett számlán lévő hazai dematerializált értékpapír esetében jelentendő.

**q)** Dematerializált értékpapír esetén a kibocsátott össznévérték.Nyomdai úton előállítandó értékpapír esetén az értékpapír ISIN kódjának igénylésekor megadott, a kibocsátó által tervezett kibocsátandó összes névérték, amennyiben az adat a KELER Zrt. rendelkezésére áll. Rábocsátás esetén a rábocsátással növelt összes kibocsátott értéket kell jelenteni. Az adatot az értékpapír kibocsátáskori devizanemében kell megadni.

**r)** Az értékpapír első kibocsátásának napja. Dematerializált értékpapír esetében az értékpapírszámlán való megkeletkeztetés napja, nyomdai úton előállított értékpapír esetében a KELER Zrt. részére a kibocsátótól rendelkezésre álló, ismert kibocsátási időpont. Amennyiben az adatszolgáltató egy korábban már jelentett értékpapír első kibocsátásának dátumára küld módosítást, akkor a módosítás típusaként az első kibocsátás dátumának javítását kell megjelölnie, a kódlista szerint „C” (Change) kóddal.

**s)** Lejárattal rendelkező értékpapíroknál kell kitölteni.

**v)** Csak akkor kell kitölteni, ha az értékpapír hitelviszonyt testesít meg.